# data[].attributes.body
La confiança és la sensació, el sentiment que es compliran les expectatives i els acords establerts, amb mi mateixa, amb una altra persona o amb el grup. La confiança en nosaltres mateixes, en els i les companyes i en el grup és necessària per sentir-nos part de l’aula, créixer en el grup i, alhora, fer créixer el grup.

És la confiança la que ens permet entrar en conflicte pacíficament, aportar claredat sobre el que està passant, exposar les parts vulnerables i mostrar-nos des de l’honestedat. Permet explorar pors, sentiments i angoixes.

La confiança no es dona per si sola, es construeix de forma processual a partir d’experiències. La confiança no es pensa, se sent. Aquesta s’aconsegueix progressivament a mesura que demostrem que en som persones mereixedores, persones coherents amb allò acordat i que sabem respondre constructivament quan emergeix la crisis.

Font: Escola de Cultura de la Pau (https://sites.google.com/view/lescala-de-provencio/catal%C3%A0/03-confian%C3%A7a)

# data[].attributes.body
Dinàmica:

La Cadira de la Confiança

Objectius:

Promoure la confiança en el grup a través de generar situacions on hagin de superar un repte col·lectiu.

Reflexionar sobre els beneficis que té que la classe sigui un espai de confiança.

Desenvolupament:

1. Introducció:

Explica als alumnes que farem una dinàmica on posarem a prova la confiança que ens tenim entre nosaltres.

2. El Joc de la Cadira de la Confiança :

Reuneix els alumnes en cadires i forma un cercle ample, assegurant-te que tots estiguin a la mateixa distància.

Demana als alumnes que es girin cap a la seva dreta de manera que estiguin mirant l'esquena del company de davant.

Indica als alumnes que, al teu senyal, es deixin caure lentament cap enrere, recolzant-se en els genolls del company darrere d'ells.

És important que es mantinguin sincronitzats per evitar caigudes.

Quan tots estiguin còmodament recolzats, haurien de semblar una cadena de cadires humanes, amb cada alumne assegut a les cames del company/a. Es retiren les cadires.

Mantingueu la posició durant uns segons, i després demana als alumnes que es posin drets de manera coordinada per evitar desequilibris.

3. Variació:

També es pot fer la dinàmica on seuen tots/es en cercle al terra, tocant els peus, enmig hi ha un company/a. Aquest/a haurà de deixar-se anar i el grup l'ha de sostenir.

4. Reflexió:

Després de completar l'activitat, reuneix els i les alumnes en un cercle per reflexionar sobre l'experiència.

Pregunta com s'han sentit confiant en els seus companys/es per mantenir l'equilibri.

Parla sobre la importància de la coordinació, la comunicació i el treball en equip en aquesta activitat.

Demana als alumnes que comparteixin algun moment específic on hagin sentit confiança en el seu company.

Demana als alumnes que facin una llista de situacions de la vida real on es necessita confiança mútua.

# data[].attributes.body
El conflicte, quelcom inevitable. Oportunitat de viure i crèixer.

# data[].attributes.body
OBJECTIUS

1. Potenciar la comunicació assertiva.

2. Fomentar la comunicació no-violenta.

3. Dotar d’eines de gestió emocional.

DESENVOLUPAMENT

Davant de les situacions plantejades, els alumnes escriuen allò què respondrien espontàniament.

SITUACIÓ A. Un company et diu que un dels teus millors amics està estenent rumors sobre tu. Has vist que el teu amic és al vestíbul de l'edifici i t'acostes a parlar amb ell. ………..........………………..…..……....……………………………………….…..

SITUACIÓ B. Un company de classe sempre agafa el teu ordinador sense demanar permís. Avui ha arribat a classe una mica més tard que tu i quan ha vist que l'armariet on es guarden els ordinadors estava obert, ha anat cap allà i, davant teu, l'ha agafat sense dir-te res. ………………....…....……………....………………………………………………

* Per apropar als alumnes al context real proposem situacions que s’han viscut a classe i que no s’han sabut gestionar adequadament. Només he post dos exemples tot i que vàrem tractar 5 situacions en total (aquestes dues proposades per mi i tres proposades pels propis alumnes).

Tot seguit s'explica la tècnica del NEMO (tècnica de regulació i gestió emocional) perquè els alumnes prenguin consciència i siguin capaços de comunicar-se de manera assertiva. NEMO= Nom, Emoció, Motiu, Objectiu.

Després d'això, se'ls demana que responguin a les mateixes situacions, però construint les frases en primera persona, d’acord amb la estructura NEMO:

NOM:

Maria, Pepito............................

(dir el nom de la persona a la qual et dirigeixes)

EMOCIÓ:

Jo em sento ............................

(planteja les teves emocions)

Quan ….....................................

(planteja el fet concret que t'afecta)

MOTIU:

Perquè.…..................................

(planteja l'efecte que aquest fet té a la teva vida)

OBJECTIU:

I m'agradaria que …................

(planteja el canvi desitjat)

Exemple de construcció del missatge:

“La teva professora et crida l'atenció per fer silenci tot i que tu no ets qui parla. Ella no sembla cridar a ningú tant com a tu.”

Jo em sento dolguda, quan tu em demanes continuadament que faci silenci sense comprovar qui parla, perquè m'esforço a estar atenta des que em vas avisar. Soc conscient que necessito aprendre i confiança per aprovar, i m’agradaria demanar-te una mica de confiança i que abans de cridar-me l’atenció comprovis si he estat jo.

Finalment es demana als alumnes que les situacions inicials plantejades, les responguin novament utilitzant la tècnica del NEMO. ………..........………………..…..……....……………………………………….…..

*Cada cop que utilitzin a classe aquesta tècnica se’ls donarà 0,1 punts. Qui arribi a 1 punt escollirà el destí del viatge de final de curs.

OBSERVACIONS

Als alumnes els ha agradat força aquesta activitat. Sembla ser que la motivació d’arribar al punt per escollir el destí de final de curs fa que posin en pràctica aquesta tècnica (s’observa rivalitat i competició “sanes”). A dia d’avui, després d’un mes i mig encara l’apliquen!

TEMPS

1,5 hores + pràctica de la tècnica NEMO al llarg del curs

RECURSOS

Espai ampli

# data[].attributes.body
OBJECTIUS

1. Orientar l’alumne per a una bona feina cooperativa.

2. Crear bases sòlides de treball cooperatiu.

3. Fomentar la reflexió, el treball, el respecte mutu i la comunicació assertiva.

DESENVOLUPAMENT

Brainstorming: (pluja d’idees) explorar els coneixements que tenen els alumnes envers la sostenibilitat i els VMP destinats a la preservació i cura del medi ambient.

Descoberta a l’entorn: visita pel poble. Se’ls donarà un mapa del municipi on han de situar els carrils de bicicletes i/o patinets que hi ha.

Disseny de traçats dels nous carrils que ells proposen + valorar la viabilitat

Projecte-proposta destinat a l’Ajuntament del poble perquè es valori la necessitat de fer aquests carrils, amb l’objectiu de potenciar l’ús de VMP

OBSERVACIONS

Els alumnes han acollit molt bé aquest projecte i estan molt motivats. Treballen i se senten importants: senten que són una peça fonamental. S’observa ajuda mútua constant i 0 rivalitats.

TEMPS

1r trimestre (1h/setmana)

RECURSOS

Mapa del municipi

Retoladors

Ordinador

Eines digitals: CANVA o similars

# data[].attributes.body
OBJECTIUS

1. Fomentar el coneixement entre les persones del grup.

2. Potenciar el nostre autoconeixement.

DESENVOLUPAMENT

Ens col·loquem en cercle per crear una estructura espacial inclusiva, de manera que tothom pugui veure totes les cares.

Es llença una pregunta al grup. Les preguntes que nosaltres hem utilitzat han estat les següents:

“Explica un somni que fa anys que tens”

“Explica una situació en què facis una cosa de la qual et sents orgullosa”

"Digues quina és la teva música preferida”

“Comparteix una situació ridícula que t'hagi passat i que cada cop que recordes rius”

“Comparteix un record entranyable”

“Quin llibre recomanaries llegir”

“Quin país recomanaries visitar”

Un objecte significatiu fa de pas de la paraula (en aquest cas ha estat la Titella Matilda). Té la paraula qui sosté la Titella Matilda, la resta escolta amb atenció.

L'objecte va passant de persona a persona fins que tothom n'ha parlat. Per determinar qui comença s'utilitza un programa d'Intel·ligència Artificial (IA) que ho fa a l'atzar.

OBSERVACIONS

Ha estat una activitat molt divertida, els alumnes han rigut molt i hi hagut molt bon clima d’aula.

TEMPS

1 hora

RECURSOS

Titella "Matilda"

Dispositiu electrònic + programa IA

# data[].attributes.body
De vegades les nostres opinions coincideixen amb les de la resta i en altres ocasions no. Quan això últim succeeix i les nostres opinions són contràries, reaccionem de tres formes diferents: agressiva, passiva o assertiva.

1. ESTIL AGRESSIU

Quan s’adopta un estil agressiu, es reconeixen i defensen els drets assertius bàsics en un mateix però no en els altres.

Conseqüències:

⇒ Sentiments negatius tals com: odi, rancor, ressentiment, ira, necessitat de control.

⇒ Rebuig per part dels altres.

⇒ Sentiments de soledat.

2. ESTIL PASSIU

Es reconeixen els drets assertius bàsics en els altres però no en un mateix.

Conseqüències:

⇒ Sentiments negatius tals com: inferioritat, frustració, culpa, pèrdua d’autoestima.

⇒ Empipament amb un mateix per no haver fet el que realment es volia.

⇒ Pèrdua del respecte dels altres per no manifestar les pròpies opinions.

⇒ Baixa probabilitat per aconseguir els propis objectius.

3. ESTIL ASSERTIU

La persona actua segons els seus interessos o necessitats, reconeixent els seus drets i els dels altres. Ajuda a frenar o desarmar a les persones que ens ataquen, aclareixen equívocs, fan que els altres se sentin respectats i valorats.

Conseqüències:

⇒ Relacions més satisfactòries

⇒ Consecució dels propis objectius.

# data[].attributes.body
1. Competició (guanyo/perds): Es prioritzen els objectius personals per sobre de la relació amb els altres, buscant guanyar encara que això impliqui que els altres perdin, sovint conduint a l'exclusió o la discriminació.

2. Acomodació (perdo/guanyes): Es renuncien els propis objectius per evitar confrontacions, sovint confonent això amb respecte i bona educació, la qual cosa pot portar a tensions internes i eventual destrucció personal o de l'altra part.

3. Evasió (perdo/perds): No es prioritzen ni els objectius ni la relació, evitant afrontar els conflictes amb l'esperança que es resolguin sols, cosa que no sol passar.

4. Cooperació (guanyo/guanyes): Es busquen solucions on totes dues parts guanyin en els seus objectius i es mantingui una bona relació. Això requereix no cedir en allò fonamental, però estar disposada a negociar en aspectes menys importants.

5. Negociació: Quan la cooperació plena no és possible, es busca que ambdues parts guanyin en aspectes fonamentals, sense arribar a l'ideal del model cooperatiu. Si una part no sent que ha guanyat en l'essencial, es pot estar caient en la competició o l'acomodació.

Conèixer aquestes actituds ajuda a identificar per què alguns conflictes no es resolen i a trobar maneres més efectives de gestionar-los.

# data[].attributes.body
"Tres coses sobre mi"
Objectius
-Fomentar que el grup es coneguin millor.
-Potenciar la interacció entre l'alumnat.
-Crear un espai de confiança
Desenvolupament
Cada persona, per torns, dirà tres afirmacions sobre si mateixa: dues són mentides i una és veritat.
Els altres membres del grup poden fer preguntes per intentar endevinar quina afirmació és veritat.
Després el grup haurà d'arribar a un acord i endevinar quina afirmació és certa.
Per terminar la persona que ha fet les afirmacions desvelarà l'afirmació falsa.
Espai per compartir
Per acabar cada persona pot compartir el que vulgui: com s'ha sentit, si li ha agradat l'activitat, si s'ha sorprès, què ha estat el més sorprenent que has après sobre algú altre?, etc.
Valoració
Aquesta és una de les dinàmiques que faig per trencar el gel al principi de curs i generalment a l'alumnat els agrada i diuen que han après coses interessants sobre els altres.
Aquesta dinàmica és molt efectiva per crear un ambient distès i fomentar les relacions interpersonals des de l'inici de curs.

# data[].attributes.body
Objectius:

1. Millorar el clima a l’aula i les competències emocionals de l’alumnat.

2. Desenvolupar el sentiment d’equip, enfortir el vincle grupal.

3. Afavorir la confiança i el benestar emocional.

Descripció activitat:

Aquesta activitat es desglossa en una part individual i una altra grupal.

Amb l’objectiu que l’alumnat prengui consciència de la seva pròpia identitat i la dels altres es fa una presentació individual posant èmfasi en expressar el que els agrada i el que els desagrada, potenciant que l’alumnat conegui els punts forts i dèbils dels companys, i quins sentiments els desperten permetent facilitar saber com els afecten o els poden afectar certes actituds o accions. El tutor els va anotant a la pissarra. Al expressar sentiments, es promou enfortir un clima de confiança, enfortint vincles construint un sentiment de pertinença al grup.

Una vegada s’han fet totes les presentacions, amb l’objectiu de desenvolupar sentiment d’equip i prendre consciència de la importància de participar tots i treballar conjuntament per aconseguir millors resultats, fomentant el benestar emocional i la seguretat, es dona als alumnes unes peces de puzle que entre tots hauran de construir. El tutor se’n guarda una que impedeix acabar-lo. Es fa reflexionar i s’obra un col·loqui sobre la importància de compartir i no guardar-se per sí mateix, el que és necessari pel grup, promovent l’expressió dels sentiments que els ha despertat la situació creada.

Recursos:

- Pissarra

- Puzle

Temporització:

1 hora

# data[].attributes.body
Objectius:

1. Desenvolupar la capacitat dels alumnes per comunicar i expressar les seves opinions, necessitats i emocions de manera clara i respectuosa.

2. Desenvolupar la capacitat dels alumnes per escoltar activament i mostrar empatia cap als altres per tal que puguin comprendre millor les perspectives dels altres i evitar malentesos.

3. Promoure la resolució de conflictes de manera constructiva, mitjançant la comunicació assertiva i la negociació de solucions satisfactòries per a totes les parts.

Descripció activitat:

Es presenta una situació que dos alumnes han d’escenificar un conflicte al que han d’arribar a un acord per solucionar-lo (se’ls dona una targeta a cada un que explica que dos persones aïllades en una illa només poden salvar a un familiar de la seva mort imminent amb una fruita, i tan sols n’hi ha una en tota la illa)

Després de l’escenificació, els alumnes han d’omplir una fitxa de coavaluació.

Seguidament, per parelles descriuran i analitzaran un conflicte que hagin viscut (s’animarà a que sigui un viscut dins l’aula) i ompliran la fitxa del tren emocional de les emocions, induint a la reflexió i el debat sobre les necessitats de cada part i la solució més idònia per resoldre el conflicte de forma pacífica.

Material:

FITXES:

ACTOR 1:

La persona que més estimes està malalta i li queden 2 hores de vida, estàs aïllat, no pots sortir de l’illa i només una fruita el pot salvar. La seva polpa conté la vitamina que necessita per superar les febres i sobreviure. Si li dones 20 cullerades de polpa es curarà. Només hi ha una única fruita en tota la illa (taronja) i la persona que estimes morirà si no arriba a temps el remei.

ACTOR 2:

La persona que més estimes està malalta i li queden 2 hores de vida, estàs aïllat, no pots sortir de l’illa i només una fruita el pot salvar. El seu suc conté la vitamina que necessita per superar les febres i sobreviure. Si li dones 20 cullerades de suc es curarà. Només hi ha una única fruita en tota la illa (taronja) i la persona que estimes morirà si no arriba a temps el remei.

FITXA COAVALUACIÓ:

puntuar de 0 a 5

- Ha identificat els interessos de l'altra part?

- Ha sabut preguntar i escoltar?

- Ha sabut proposar un acord favorable?

- Ha aconseguit realment el que volia?

EL TREN EMOCIONAL DEL CONFLICTES:

1. Descripció situació/conflicte:

2. Necessitat part A:

3. Necessitat part B:

4. Resolució:

Temporització:

1hora

# data[].attributes.body
Dinàmica: Bla, bla, bla....music

Objectius:

Comprovar si el grup és capaç d'escoltar música sense fer comentaris.

Fomentar fomentar la confiança en el grup-classe.

Descripció de l'activitat

El docent presenta el club de música. Els alumnes tafanegen en youtube cançons i lletres que estan publicades. (10m)

Els alumnes expressen la seva opinió sobre les músiques que hi han. (10m)

El docent ensenya un petit formulari a contestar, per valorar la reacció del grup classe. (5m)

Valoració.

Mitjançant un cercle , es valorarà conjuntament si el grup-classe està preparat o no per escoltar música sense jutjar ningú.

Reflexió

Hem de seguir treballant la coneixença i la confiança

Enllaç:

https://sites.google.com/xtec.cat/bla-bla-bla-music/sobre-el-club

# data[].attributes.body
OBJECTIUS:

1. Compartir vivències personals a l’aula respecte l’etapa de la infància

2. Aprofitar una activitat lúdica i personal per a treballar aspectes de comunicació oral i escrita

3. Cohesionar el grup i afavorir l’autoconeixement i la relació interpersonal

DESENVOLUPAMENT:

Prèviament s’exposa l’activitat que es portarà a terme i es demana que l’alumnat enviï de forma privada a la professora una foto de la seva infància que si pot ser, hi tingui un record especial.

Posteriorment, la professora fa el muntatge de les fotografies en un powerpoint per poder projectar a l’aula. També afegeix una foto de les dues professores de quan eren petites. És interessant que el professorat s’exposi i també participi explicant històries personals de la seva infància.

Aleshores,l'activitat consisteix a jugar al Qui és Qui? en què es projecten de forma “sorpresa” i aleatòria les diferents imatges. Un per un, es van posant al davant de la pantalla d’esquenes i amb els ulls tapats. I individualment van fent la descripció oral de la imatge projectada. D’aquesta manera treballem la comunicació oral en modalitat descriptiva.

L’alumne/a que té els ulls tapats, amb la descripció oral obtinguda ha d’endevinar qui és el nen/a que hi ha a la foto i per tant, que és el company/a de l’aula.

Una vegada descoberta la persona de la classe, aquesta té un minut per explicar records de la fotografia, de la infància… que fa la professora i els companys/es. Tots i totes poden fer preguntes que tinguin respecte a aquesta imatge o a la infància d’aquest/a.

Observacions:

És important proposar aquesta activitat quan el grup ja està cohesionat i s’ha establert bona relació. També és important llençar la proposta i veure la receptivitat de cadascú. No sempre és possible portar-la a terme. A vegades a nivell de grup no agrada exposar-se així.

També és important respectar si hi ha algun alumne/a que no vol participar a l’activitat. Es busca una alternativa de manera que no quedi exclòs i es treballa els motius que hi ha al darrere.

Valoració:

Quan el grup està cohesionat aquesta és una bona activitat per despertar l'apreci cap als companys/es. Explicant i preguntant anècdotes i vivències de la seva infància o del seu passat es dóna el pas cap al reconeixement de l'altre i la seva inclusió al grup. Tots i totes són projectats en algun moment i cal vetllar perquè la història de cadascú sigui valorada positivament.

És bonic i es nota que els agrada ser reconeguts!ç

Temps:

2 hores

Recursos necessaris:

Mocador per tapar els ulls

Projecció

# data[].attributes.body
OBJECTIUS

1. Posar de manifest les dificultats de comunicació interpersonal

2. Posar en pràctica l’escolta i l’atenció

3. Conscienciar de la dificultat i la importància de la comunicació per la resolució de conflictes

DESENVOLUPAMENT

Es demanaran 5 voluntaris/es que sortiran de l’aula mentre s’explica a la resta del grup en què consistirà l’activitat i que ells/es realitzaran la funció d’observadors.

Els voluntaris aniran entrant un per un i hauran d’explicar una història que els haurà explicat algú i així successivament. No se’ls donarà cap indicació... simplement als receptors els direm que escoltin atentament la història i als emissors que intentin explicar al màxim de bé allò que els han explicat.

Sense donar cap més explicació es deixa que la història evolucioni per si sola i s’observa si hi ha hagut feedback, la forma d’escoltar i d’explicar-se, les emocions viscudes, el resultat de la història, el contingut recordat, les deformacions...

Finalment, es posa en comú i es reflexiona sobre la importància de la comunicació.

OBSERVACIONS

La història d'en Joan és la que s'utilitza per a fer aquesta dinàmica per aprofitar i posar sobre la taula el tema de les relacions sexuals i l'ús de preservatiu. Fent coneixedors d'un dels riscos de salut importants com és la transmissió de l'VIH.

No obstant, es pot utilitzar qualsevol història que tingui un mínim de detalls i elements distorsionadors.

TEMPS

1.5 hora

RECURSOS

Fitxa de la història

Fulls per anotar els observadors

# data[].attributes.body
Objectius:

-          Desenvolupar l'habilitat de prendre cura de nosaltres i de les nostres coses i les dels altres.

-          Promoure la gestió d’una forma positiva de l’estrès  i les emocions.

-          Augmentar el benestar integral dels alumnes.

Descripció activitat:

Es realitza una sessió on es presenta el material (bola antiestrès) i es dona un temps per tal que els alumnes la decorin de forma personal, fent que s’identifiquin en la creació, motivant la vinculació i la identificació en la creació.

Una vegada personalitzada la bola, se’ls explica que en aquesta activitat tenim dos funcions:

1.       Cuidar la bola: Hem d’aconseguir que no li passi res, no tingui desperfectes, és una representació de la nostra persona. Cal tenir cura fins a finals de trimestre, de la nostra bola i la dels altres. Per aquest motiu no es pot ni tirar, ni fer botar ni colpejar-la.

2.        Antiestrès: El material de la bola ens permet utilizar-la en moments d’estrès, angoixa o tensió, apretant-la amb força, tot i que amb precaució de no malmetre-la. Se’ls permet treure la pilota en determinats moments puntuals a classe, si ho requereixen, per tal d’acaronar o apretar la pilota.

Cada setmana a l’hora de tutoria es demana als alumnes treure el seu Wilson i anar comprobant el seu estat.

A finals de trimestre es realitza una reflexió sobre el procés i l’esperiència.

Recursos:

-          Boles antiestrès

-          Pintures, retoladors

Temporització:

1 trimestre

# data[].attributes.body
OBJECTIUS

1. Posar en joc un repte cooperatiu

2. Evidenciar i reflexionar al voltant de les conductes i estils comunicatius que han aparegut

DESENVOLUPAMENT

Es treballa amb grup classe. Els demanem al grup que es posi al damunt d'un llençol (han d’estar apretadets/es, sense que els sobri massa espai) un cop al damunt, se’ls dóna la consigna de girar el llençol. Amb un detall important... han d'aconseguir donar-li la volta SENSE poder posar cap part del cos fora del llençol.

El joc acaba quan els grup ha aconseguit donar la volta al seu llençol, sense sortir-ne.

OBSERVACIONS

En aquesta dinàmica han de treballar la comunicació i la tolerància a la frustació a l’hora d’aconseguir l’objectiu. És interessant gravar l’activitat i analitzar el comportament individual de cadascú: comentaris del tipus: “no ens en sortirem”, “és molt difícil” i comparar-los amb “provem de fer això” “intenta anar per allà”...

Un cop fet això se’ls hi parla dels tres tipus d’estils comunicatius (passiva, agressiva i assertiva) i reflexionem sobre quines han estat les actituds que els han ajudat a aconseguir l’objectiu.

TEMPS:

45 minuts

MATERIAL:

Un llençol

# data[].attributes.body
OBJECTIUS

1. Potenciar la comunicació assertiva

2. Reflexionar al voltant dels propis estils comunicatius

DESENVOLUPAMENT

Inicialment els passarem retallades i plastificades les diferents característiques de la taula dels 3 estils comunicatius. Individualment i per petits grups hauran d'anar classificant quines característiques corresponen a cada estil i per què.

Ho posarem en comú i en parlarem una mica.

Els demanarem quin és el seu estil comunicatiu més habitual i reflexionarem al voltant dels resultats i respostes de les persones davant aquests tipus de comunicació.

Finalment, posarem en joc i practicarem l'assertivitat a partir de diferents situacions. Disposarem l'aula en forma de peixera de manera que els que observen puguin anotar quin ha estat l'estil comunicatiu que han utilitzat els actors de rol. Deixarem la possibilitat que dins d'una mateixa actuació entrin diferents representants per tal d'oferir diferents alternatives comunicatives.

Reflexionarem al voltant de les respostes davant cada situació.

OBSERVACIONS

Cal animar a que tot l'alumnat participi en totes les situacions de rol. D'aquesta manera la vivència comunicativa i la presa de consciència és molt més elevada. Sol ser una activitat molt atractiva per alumnat amb el qual es pot aprofundir molt sobre la forma de comunicació.

TEMPS

4 hores (dos sessions)

MATERIAL

Retallat de les característiques de la taulaç

Retallat dels rols

Aula i rols retallats

# data[].attributes.body
OJBECTIU

1. Prendre consciència del que significa "presa de decisió"

2. Reflexionar al voltant dels límits de cadascú

DESENVOLUPAMENT

Es demana a l'alumnat que es posi en línia de manera que tingui al davant tot un terreny ampli on poder caminar i no es pugui tocar amb altres companys/es.

Se'ls demanarà que es tapin els ulls per tal de no condicionar-se amb els moviments i respostes dels companys/es que també realitzen l'activitat.

Els llegirem diferents situacions en les que hauran de prendre una decisió. Hauran de decidir si en aquella situació llegida ells/es prendrien la decisió de posar un límit a l'altre persona. Si posen un límit hauran de fer un pas endavant.

Finalment, es trauran el mocador dels ulls i observaran a on es troben. Reflexionaran conjuntament de la situació de cadascú i de si són persones que acostumen a posar límit o no i de quina manera ho fan.

OBSERVACIONS

És una dinàmica molt senzilla però que la vivència ajuda a prendre consciència de les decisions que prenen. L'alumnat a vegades es passa de límits i expressa que ho fa de forma no assertiva i en canvi altres, de manera molt passiva són incapaços de marcar-los i es troben que no han avançat pràcticament.

Les reflexions posteriors que apareixen solen ser molt interessants.

TEMPS

1.5 hores

RECURSOS

Exterior ampli i lliure d'objectes

Mocadors per tapar ulls

# data[].attributes.body
OBJECTIUS

1. Aconseguir trobar aspectes en comú quan el grup no es coneix

2. Trencar el gel i fomentar l'intercanvi personal

DESENVOLUPAMENT

Es demanarà que el grup es col·loqui en forma de cercle un davant de l'altre formant un cercle dins l'altre. De manera que cada persona del cercle exterior tingui una persona del cercle interior al davant.

Es demanarà que trobin un aspecte compartit amb cada persona que trobin al seu davant. Es poden anar donant idees de forma oral durant l'activitat (per ex. coses que em fan por, esport que jugo, pel·lícules que m'agraden, què em fa riure, país d'orígen, nombre de germans...). Així doncs cada vegada que es trobin amb una parella s'hauran d'anar preguntant fins a trobar alguna cosa en comú.

Caldrà donar un temps determinat i després fer canvi i així anar rodant i obtenir al màxim de contactes possibles.

Al tancar l'activitat doncs es demanarà que diguin amb qui han trobat connexions i en quines coses. És interessant compartir.

OBSERVACIONS

És una activitat d'inici de curs que permet ajudar a trencar el gel i parlar una mica amb tots els companys/es. Prendre consciència també que sempre hi ha alguna cosa que els pot unir en relació a afinitats i gustos.

TEMPS

30 minuts

RECURSOS

Espai ampli

# data[].attributes.body
OBJECTIUS

1. Fomentar l'intercanvi personal

2. Generar espais de coneixença de grup

DESENVOLUPAMENT

Demanem a l'alumnat que cadascú dibuixi la seva pròpia mà. Una vegada dibuixada direm que anoti a cada dit alguna cosa que li agrada en relació als 5 sentits: olfacte, gust, oïda, tacte i vista. Per exemple hauran de posar a un dit que els agrada escoltar una música determinada, un so concret... o bé, mirar, tocar o sentir la sensació dels peus quan toquen a la sorra, l'escalfor del foc a l'hivern... Han de ser el més originals possible i pensar-ho bé. Els donarem temps i podem posar música mentre es fa l'activitat.

Al finalitzar compartim les mans i cadascú llegeix la mà d'algú i mirem d'endevinar de quina persona es tracta.

OBSERVACIONS

És una dinàmica d'inici de curs quan l'alumnat encara no es coneix. Ajuda a trencar el gel i a compartir gustos. Alhora treballem la creativitat.

TEMPS

1 hora

RECURSOS

Foli i rotuladors de diferents colors

# data[].attributes.body
Objectius:

Que el grup escolti a un igual des de la perspectiva del "fracàs" al PFI amb l'objectiu de treballar la confiança en ells mateixos i que valorin l'oportunitat que tenen a les seves mans.

Que es pugui crear un ambient de debat a partir de les experiències dels exalumnes sense prejudici del que es pugui dir a l'aula.

Desenvolupament:

El docent que sempre té vincle amb els alumnes d'altres cursos cal contactar amb algú, però és molt important que l'alumne sigui un alumne que no s'hagi tret el PFI però que el vincle que s'hagi creat sigui positiu.

Es programa una visita del exalumne, que sembli espontània i que l'exalumne pugui explicar la seva experiència, tant la part positiva com la part negativa, el seu pas pel curs, perquè va causar baixa, si es penedeix o no, que fa l'actualitat i faria si tingués l'oportunitat de tornar a fer el PFI, tot de manera molt informal i sobretot obert a respondre preguntes dels alumnes.

Valoració:

La primera vegada que ho vaig fer, va sorgir de manera espontània, em vaig trobar a l'exalumne de manera casual i el vaig convidar a venir a classe, la meva sorpresa va ser que va venir al cap d'uns dies.....va captivar a tothom, cada curs venen els exalumnes que han promocionat a veure't i parlen de la seva experiència sempre positiva, si fan o no Grau Mitjà...etc però tot és "bonic"; però quan l'experiència explicada parteix del "fracàs", del noi que no ha superat el curs i encara continua venint al centre i tenint un bon record i explica el perquè de la seva situació, això impacta als alumnes. Realment, canvia la dinàmica de la classe i fa que entre ells es mirin de manera diferent.

Personalment, des de fa quatre cursos que va sorgir, com he dit abans, de manera espontània, intento repetir la dinàmica...els hi ajuda molt.

Reflexió:

Desprès de la "visita", cal establir un debat amb els alumnes, què els hi ha semblat, què els hi ha transmet, què pensen....i la veritat que és molt curiós les reflexions que poder fer.

# data[].attributes.body
OBJECTIUS:

Millorar la comunicació: Promoure un entorn on els alumnes puguin expressar-se lliurement.

Fomentar la cohesió: Enfortir els llaços entre els membres del grup.

Reflexió i aprenentatge: Facilitar espais per a la reflexió sobre experiències personals i col·lectives.

DESENVOLUPAMENT:

1. Establiment del facilitador: Pot ser el professor o un alumne seleccionat.

2. Recordatori de normes bàsiques de convivència: Respectar el torn de paraula, escoltar activament, ser empàtic.

3. Introducció del tema: El facilitador pot proposar un tema específic o deixar que els alumnes comparteixin el que desitgin.

4. Torn de paraula: Cada alumne té la possibilitat de parlar sense interrupcions mentre els altres escolten.

5. Reflexió final: Els participants reflexionen sobre el que han après i com poden aplicar-ho en el seu dia a dia.

Observacions:

És important crear un ambient de confiança i respecte.

El facilitador ha de ser neutral i assegurar que tots els participants tinguin la seva oportunitat per parlar.

Temps:

Durada de la sessió: 30 minuts.

Introducció i recordatori de normes: 5 minuts.

Torn de paraula: 20 minuts.

Reflexió final: 20 minuts.

Recursos:

Espai adequat: Una aula o sala on es pugui parlar còmodament.

Material de suport: Pissarra, paper i bolígrafs per prendre notes si és necessari.

Facilitador: Una persona que dirigeixi la sessió de manera eficient.

Temes a tractar:

1. Fites personals.

2. Obstacles que enfronten.

3. Aspectes que els preocupen.

4. Problemes o conflictes que hagin pogut tenir.

5. Suggeriments i propostes de millora.

# data[].attributes.body
OBJECTIUS

1. Crear bases sòlides per a una bona feina en equip.

2. Construir bases d’orientacions amb l’alumnat que ajudi a l’avaluació del treball en equip.

3. Valorar la importància que tenen les decisions que prenem i com aquestes poden afectar al grup/a les persones amb les quals treballem.

DESENVOLUPAMENT

Es fan 3 grups de 3 persones cadascun.

Es reparteix a cada grup un grapat de fulls de colors i cinta adhesiva.

Se'ls dona la consigna que “en 10 minuts cada grup ha de fer tres torres més altes, estètiques i estables possible”. Han de ser curosos amb les decisions que prenen.

Una vegada passat el temps, els alumnes de 1r d’ESO de l'institut fan de jurat. Així doncs, observen les torres i valoren en un full a cada grup (1 full per grup, total 3 fulls). Una vegada tothom ha puntuat els grups, llencen en una bústia els vots.

Cada grup tria un representant que obrirà els fulls i anotarà a la pissarra els punts. Entre tots els membres del grup han de calcular la mitjana dels seus punts. Guanya qui tingui més punts de mitjana.

Es donen 5-10 minuts a cada grup perquè avaluï com ha anat:

"Com ens hem sentit durant l'exercici?"

"Què ho ha provocat?"

"Com hem pres les decisions?"

"Què ens ha funcionat?"

"Què hauríem pogut fer diferent?"

A partir de les conclusions dels grups, es dialoga en gran grup sobre la manera com volen treballar en equip, quines pautes de funcionament consideren i acorden com a bàsiques per a una bona feina a equip i fins a quin punt es comprometen a preservar-les. Amb tots aquests acords s'elabora un CANVA que serà imprès i posat al taulell d'anuncis de l'aula.

OBSERVACIONS

Algunes de les pautes d’orientació facilitades els alumnes les han incorporat en alguna pràctica, cal seguir treballant perquè es deixin guiar massa per l’emoció que no per la raó.

TEMPS

1'5 hores

RECURSOS

Fulls de colors

Cinta adhesiva

Bústia per als vots (feta pels alumnes de 1r ESO a la matèria d'Educació Plàstica, Visual i Audiovisual)

Fulls/llibretes

Bolígrafs

# data[].attributes.body
Compartir situacions d'aula que ens preocupen entre docents PFI i dotar-nos de recursos de gestió d'aula per crear un bon clima de treball, utilitzant una metodologia apreciativa i constructivista.

# data[].attributes.body
Manual amb diverses activitats per treballar en grups

# data[].attributes.body
Partim del conflicte com a inevitable. Com a docents, dotem a l'alumant de competències per afrontar els conflictes. L'escala de la provenció ofereix diverses estratègies per enfortir el grup i proveir l'alumant d'eines per saber actuar davant els conflictes.

# data[].attributes.headline
L'escala de la provenció-Font: Escola de Pau

# data[].attributes.subject
L'escala de la provenció-Font: Escola de Pau

# data[].attributes.body
OBJECTIUS

El nostre objectiu principal ha estat crear una eina de treball que ens ajudi a promoure entorns positius a l'aula per aconseguir una convivència saludable i participativa, on cada alumne se senti segur per a expressar les seves emocions.

A més a més:

Potenciar l’autoconeixement

Fomentar l’intercanvi personal

Enfortir el sentiment d’equip

DESENVOLUPAMENT

Hem treballat les emocions mitjançant activitats on relacionem les emocions amb diferents disciplines artístiques com la música, la pintura, la fotografia i el collage.

Aquestes son les activitats que hem realitzat:

ESCOLTEM L’ALEGRIA

PINTANT LA TRISTESA

TRANSFORMEM LA TRISTESA

DESCONSTRUÏM L'ENVEJA

OBSERVACIONS

Amb el desenvolupament d’aquestes activitats hem aconseguit millorar la cohesió de grup i hem treballat la prevenció de conflictes.

Hem aconseguit un espai a l’aula on es treballa amb més seguretat i benestar. Aquest ambient ens ha ajudat a fomentar i facilitar el procés d'aprenentatge.

TEMPS

1 hora aprox. per activitat